Den Nord-Cimbriske Tilskuer, 1832-11-25
J Marseille er lagt Beslag paa 9 hollandske Skibe. - Fra Holland skrives, at en officiel Beretning fra General Chasse melder, at han har tilkjendegivet Tropperne sin uforanderlige Beslutning: hellere at omkomme, end at overgive Antverpens Citadel, men det skulle staae Enhver frit for at forlade samme; imidlertid har ikke En af den 6,000 Mand stærke Besætning gjort Brug af denne Tilladelse; "hellere døe med Dem!" var det eensstemmige Svar. J Citadellet skulle ogsaa alle Batterier og selv Veien til Casernerne og Forbindelsen med Batterierne, være dækkede, saa at Mandskabet ikke behøver at gjøre eet Skridt, uden for bombefast Terrain. De franske og engelske Gesandter skulle atter have gjort Haager-Cabinettet Forestillinger, men disse ere ligesaa bestemt afviste. Den engelske Courier indeholder et Brev fra Haag af 10de Novbr., som taler om, at faae Dage for, havde Kongen havt en Sammenkomst med 4 Medlemmer af Selskabet Felixmeritis, som tildeels bestaaer af Kjøbmænd. De tilbøde Hs. Majestæt i Selskabets Navn 3 Millioner Gylden, og erklærede: at de ville lade sig indskrive som Frivillige, saamange, som vare vaabendygtige. Kongen skal herved være bleven saa rørt, at Taarerne flød ham ned af Kinderne, og det varede nogle Minutter, for det var ham muligt at tale, og hans Svar lød: at hanssbe klagede de Tab og Savn, som hans troe Hollændere maatte lide, at han ikke lod sig forlede af Ærgjerrighed; men at han ydmyg bøiede sig under et alviis Forsyns Tilskikkelser, at han ved denne Leilighed hverken ville tale om den Utak, man havde viist ham, eller omden Usandhed, som hans Fiender udspredte omham, naar de kaldte hans billige Fordringer, Halstarrighed; og at om hans Undersaatters Vel fordrede hans Liv, saa ville han med Glæde opofre det for sit Fædreland, ligesom hans Forfædre havde gjort for ham, saavel i Feldten, som under Mor Dolk!" - Den hollandske Generalconsul og interimistiske Charge d'Affaires, ville den 13de November forlade Paris, og den franske Gesandt havde faaet Ordre til at forlade Haag. - Medens de ministerielle franske Blade publicere en Skrivelse fra Berlin af 6te November, i Følge hvilken Berliner-Cabinettets Stemning skal være den meest fredelige, og at Preussen vil besætte Venloo efter Aftale, skrives der fra Berlin under 5te November: at de belgiske Anliggender synes at tage en alvorligere Vending, end de meest indsigtsfulde Statsmænd, hidtil havde smigret sig med. Londonner-Conferentsen har erholdt Kongen af Hollands Svar, i Følge hvilket han havde samtykket i Alt, undtagen i Tøndepengene; man beraadslog desangaaende, men Engeland og Frankerig forkastede Forslagene og truede med umiddelbare Tvangsmidler. Under saa betænkelige Omstændigheder kan vores Regjering ikke forblive ligegyldig Tilskuer, men befaling er allerede afgaaet til at opstille et Troppecorps paa 60,000 Mand langs Maasfloden, saasnart et fransk Corps nærmer sig, for at erobre Antwerpens Citadel; der meldes ogsaa fra Münster, at 20,000 Mand Linietropper samle sig allerede under General Muslings Commando ved Crefeld; flere Tropper marschere ogsaa til Rhinen, og der skrives fra Rhinpreussen under 11te November: "Aldrig faae det i den senere Tid saa krigerisk ud, som for Øieblikket, hvor Krigen med Frankerig, angaaende de belgiske Anliggender, hvert Øieblik kan udbryde; blandt vort Militair hersker der stor Virksomhed, og alle Tropper, som endnu ere i deres Garnisoner, skulle holde sig marschfærdige, for paa første Vink at kunne rykke ud; gjennem Münster marschere daglig Cavallerie og Jnfanterie Colonner. (Hamb. nene Zeitung.